प्लांटों को देना है बेहतर कोयला वॉशरियों को सुधारेगी बीसीसीएल
बीसीसीएलविभिन्न स्टील प्लांटों को उच्च क्वालिटी वाले वाॅश कोकिंग कोल उपलब्ध कराने के लिए योजना बना रही है। उसने वर्ष 2020-21 तक कोल वॉशिंग की क्षमता 31.93 एमटीपीए करने का लक्ष्य तय किया है। बीसीसीएल अपनी वॉशरियों को बील्ड आॅन आॅपरेट पद्धति से लैस करेगी। सीएमडी गोपाल सिंह के निर्देश पर बीसीसीएल मुख्यालय कोयला भवन में शुक्रवार को संभावित बोली से संबंधित बैठक रखी गई। इसमें डीटी (योजना एवं परियोजना) देवल गंगोपाध्याय ने कहा कि बीसीसीएल पर्यावरण के प्रति अपनी निष्ठा और ईमानदारी निभाते हुए गो ग्रीन ड्राइव के स्लोगन के साथ उपभोक्ताओं को अच्छे गुणवत्ता वाले कोयले की आपूर्ति करने के लिए कटिबद्ध है। उन्होंने कहा कि देश को कोयला के क्षेत्र में आत्मनिर्भर बनाने के लिए बीसीसीएल हर संभव प्रयास कर रही है। बैठक में निदेशक (वित्त) केएस राजशेखर शामिल हुए। वरीय प्रबंधक स्वरूप कुमार दत्ता ने पावर प्वांइट प्रजेंटेशन के जरिए योजना के बारे में विस्तार से बताया।
18 कंपनियों के प्रतिनिधि बैठक में हुए शामिल
डीआरए,अडानी इंटरप्राइजेज प्रालि, एमबीई कोल एंड मिनरल टेक, एसके समंता एंड कंपनी लि, मेटसो इंडिया, आॅलमिनरल एशिया, एल एंड टी, एलएएन कंपनी, एलएमएसपीएल, एसीबी (इंडिया) लि, एचईसीएल, मोन्नेट इस्पात एनर्जी लि, अंबे माइनिंग, एएमपीएल धनबाद, वीपीआरएमआईपीएल, एईएल, कंवेयर एंड रोपवेज, बीजीआर कंपनी के प्रतिनिधियों ने बैठक में भाग लिया।
hin_Deva hin_Deva hin_Deva hin_Deva